Solitaire av Neil Sedaka

«Solitaire» er ein ballade skriven av Neil Sedaka og Phil Cody. Cody nyttar det å leggje ein kortkabal (solitaire) som ein metafor for ein mann «som mista kjærleiken sin ved å vere likegyldig» - «medan livet heldt fram rundt han, legg han kabal». Songen er mest kjend i utgåva til the Carpenters.

Tidlege versjonar
Neil Sedaka spelte inn «Solitaire» som tittelsporet for eit album frå 1972, spelt inn i Strawberry Studios i Manchester: 10cc-medlem Lol Creme, Kevin Godley og Graham Gouldman akkompagnerte Sedaka medan Eric Stewart frå 10cc var lydteknikar.
I 1972 vart songen òg gjeven ut på album av Tony Christie og Petula Clark, men den første singelutgjevinga av «Solitaire» var i februar 1973 med the Searchers. Hausten 1973 vart han gjeven ut på singel av Andy Williams, som nådde fjerdeplassen på singellista i Storbritannia med songen og førsteplassen i Sør-Afrika. I USA nådde Williams-versjonen 23. plassen på Easy Listening-lista. I 1973 gav Neil Sedaka ut 1972-innspelinga av songen ut på comebackalbumet Sedaka's Back. Seinare i 1975 vart eit konsertopptak gjort av Sedaka i Royal Festival Hall. Denne vart gjeven ut som B-sida til «The Queen of 1964». 

The Carpenters-versjonen
The Carpenters spelte inn «Solitaire» i 1975 for Horizon. Richard Carpenter, som kjende songen via versjonane til Neil Sedaka og Andy Williams, likte ikkje songen så veldig godt, men følte han ville passe bra for vokalen til Karen Carpenter.John Tobler. The Complete Guide to the Music of the Carpenters (1997); Omnibus Press, London; ISBN 0-7119-6312-6;  p.66

«Solitaire» vart gjeven ut som den tredje singelen frå Horizon. Songen nådde 17. plassen på Billboard Hot 100 i USA, den lågaste plasseringa deira sidan «Ticket to Ride» i 1969, før dei slo igjennom. Dette var eit signal om at populariteten til gruppa var på veg ned. «Solitaire» vart likevel den tolvte av femten førsteplassar på Easy Listening-lista.

Liste (1975)PlasseringCanadian Singles Chart12Oricon (Japansk) singelliste44UK Singles Chart32US Billboard Hot 10017US Billboard Easy Listening1

Medverkande
Karen Carpenter - Solo- og korvokal
Richard Carpenter - korvokal, klaverinstrument
Joe Osborn - bassgitar
Tony Peluso - gitar
Jim Gordon - trommer
Earle Dumler - obo

Andre versjonar
Clay Aiken
Jann Arden
Iveta Bartošová («Solitér» Czech)
Shirley Bassey
Beat Crusaders
Sheryl Crow
Gallon Drunk
Johnny Goudie
Sissel Kyrkjebø
Johnny Mathis
Joe McElderry
Nana Mouskouri
Jane Olivor
Patricia Paay - 23. plass i Nederland i 1983
Elvis Presley
The Searchers
Westlife
Roger Whittaker
Andy Williams
Marco T Spanish version
Mark Lanegan i 2013 på album Imitations

Kjelder
Denne artikkelen bygger på «Solitaire (Neil Sedaka song)» frå ,  den 8. februar 2015. 
 oppgav desse kjeldene:

Kategori:Songar frå 1972
Kategori:Singlar frå 1973
Kategori:Singlar frå 1975
Kategori:Songar skrivne av Neil Sedaka
Kategori:Songar med tekst av Phil Cody
Kategori:Neil Sedaka-songar
Kategori:Sissel Kyrkjebø-songar
Kategori:Carpenters-songar
Kategori:A&M Records-singlar
Kategori:Andy Williams-songar
Kategori:Petula Clark-songar
Kategori:Shirley Bassey-songar
Kategori:Sheryl Crow-songar
Kategori:Johnny Mathis-songar
Kategori:Nana Mouskouri-songar
Kategori:Elvis Presley-songar
Kategori:The Searchers-songar
Kategori:Westlife-songar
Kategori:Roger Whittaker-songar